-บรรยากาศ-
ร้านนี้เป็นร้านเก่าแก่ตั้งแต่รุ่นคุณแม่ค่ะ ตั้งอยู่ริมถนนเยาวราชเลย ขายแค่ตอนเย็นๆค่ะ มีโต๊เก้าอี้พร้อมบริการ ชอบทานที่ร้านค่ะ ได้บรรยากาศดี ไว้เป็นเมนูของหวานตบท้ายค่ะ

-เมนูที่สั่ง-
1.*** “บัวลอยเผือกนมสด” (50บาท) เมนูนี้ค่อนข้างแปลกค่ะ คือไม่ได้แปลกที่รสชาตินะคะ แต่แค่ไม่เคยเห็นเจ้าอื่นทำ ชามนี้จะเป็นบัวลอยลูกกลมๆใหญ่ๆขนาดประมาณบัวลอยน้ำขิงค่ะ แป้งด้านนอกเป็นสีม่วง ไส้ด้านในเป็นเผือกกวนแบบไม่หวานมากค่ะ เสิร์ฟมาในนมสดหวานนิดๆเย็นหน่อยๆค่ะ ล้างปากได้ดี ชอบค่ะ
2.*** “ขนมปังย่างมาการีนไส้ซุปข้าวโพด” (ประมาณ20-25บาท) ด้านนอกเป็นรูปทรงคล้ายกล้วยหอมค่ะ ทแรกเห็นแล้วไม่รู้ว่าอะไร เลยต้องเดินไปดูเลยค่ะ สรุปว่าเป็นขนมปังย่างมาการีนไส้ต่างๆ มีไส้ค่อนข้างหลากหลายดี ทั้งไส้เผืือก ไส้สังขยาใบเตย ไส้หมูสับเห็ดหอมค่ะ วันนี้ขอลองเป็นไส้ซุปข้าวโพดค่ะ พอเราสั่งเรียบร้อยแล้ว ทางร้านจะเอาขนมปังรูปกล้วยไส้นั้นๆไปย่างกับมาการีนหอมๆบนกระทะ ทานตอนร้อนๆ รสชาติจะเค็มๆ หวานๆ อร่อยดีค่ะ เมนูนี้ก็ชอบค่ะ

-บริการ-
บริการดี ยิ้มแย้มค่ะ

KiMCHi WaSaBi